มาสเตอร์เชฟไทยแลนด์ ซีซันที่ 7

มาสเตอร์เชฟไทยแลนด์ ซีซัน 7 เป็นรายการเกมโชว์แข่งขันทำอาหารในฤดูกาลที่ 7 ของมาสเตอร์เชฟไทยแลนด์ ซึ่งเป็นการกลับมาอีกครั้งของฤดูกาลปกติในรอบเกือบ 3 ปี ผลิตโดย บริษัท เฮลิโคเนีย เอช กรุ๊ป จำกัด ดำเนินรายการโดยปิยธิดา มิตรธีรโรจน์ (คุณป๊อก) และมีคณะกรรมการในการตัดสินคือ หม่อมหลวงภาสันต์ สวัสดิวัตน์ (อิงค์), หม่อมหลวงขวัญทิพย์ เทวกุล (เชฟป้อม) และ พงษ์ธวัช เฉลิมกิตติชัย (เชฟเอียน) ออกอากาศทุกวันอาทิตย์ เวลา 18:00 น. และรีรันทุกวันพฤหัสบดี เวลา 23:20 น. เริ่มออกอากาศครั้งแรกในวันที่ 15 กุมภาพันธ์ พ.ศ. 2569 ทางช่อง 7HD และเผยแพร่ย้อนหลังทางเน็ตฟลิกซ์

ในฤดูกาลนี้มีการปรับเงื่อนไขการรับสมัครเล็กน้อย โดยกลับไปใช้เงื่อนไขเดียวกับฤดูกาลที่ 1 ถึงฤดูกาลที่ 4 คือไม่เคยทำงานเป็นเชฟมืออาชีพ แต่ไม่ได้จำกัดว่าต้องไม่เคยเรียนหลักสูตรการทำอาหาร ซึ่งต่างจากฤดูกาลที่ 5 และ 6 และในรอบชิงชนะเลิศของฤดูกาลนี้จะเปลี่ยนไปอย่างสิ้นเชิง โดยจะเป็นโจทย์การทำอาหารเพื่อบริการทั้งบนเที่ยวบินและในห้องพักผ่อนพิเศษของสายการบิน 3 แห่ง ได้แก่ แอร์เอเชีย การบินไทย และบางกอกแอร์เวย์ส โดยใช้สินค้าเกษตรของไทยเป็นวัตถุดิบหลัก ภายใต้ความร่วมมือกับกรมการค้าภายในของกระทรวงพาณิชย์

 รูปแบบรายการ 

 ผู้เข้าแข่งขัน 
 ผู้เข้าแข่งขัน 20 คนสุดท้าย 
 ชื่อ อายุ ภูมิลำเนา อาชีพก่อนเข้ามาแข่งขัน ลำดับการแข่งขัน จำนวนชนะ ภารากรณ์ เชิดชื่น (เจซี) 23 กรุงเทพมหานคร นักศึกษา — 1 ศรายุทธ หทัยภัทราวงศ์ (ปร๊อฟ) 36 กรุงเทพมหานคร ผู้กำกับเวที — 0 จิตวิมล เทียมจันทร์ (โบว์) 33 อุบลราชธานี นักดนตรี — 1 ธิติ ทองบริสุทธิ์ (ธิติ) 29 ชัยภูมิ ผู้จัดการบาร์ — 0 พัทธ์นิธาน ศรีเอี่ยม (พิช) 41 นนทบุรี ครูสอนร้องเพลง — 1 ปพน ไพศาลเจริญวงศ์ (บอส) 30 กรุงเทพมหานคร ธุรกิจร้านเพชร — 0 พลอยไพลิน ทองหยอด (พลอย) 30 อ่างทอง Content Creator — 1 ภัทรนฤน วีระพงษ์ (มิ้น) 25 สมุทรปราการ ผู้ตรวจสอบบัญชี — 1 อดิศร จันทร์วิจิตรกุล (ต้อง) 45 ราชบุรี ช่างภาพ — 0 อัซมีย์ ภัทรธาดานุกูล (มี่) 29 สงขลา พนักงานไอที — 1 ไอศวรรนยา ภูมิเลิศ (นะโม) 30 หนองคาย ครีเอทีฟโฆษณา — 0 ฉัตรพกรณ์ โชติเอี่ยม (เบลล่า) 37 เชียงใหม่ นางโชว์ — 1 ธณัฏฐ์ภรณ์ ศรีเหรานุกูล (ป๊อบ) 51 กรุงเทพมหานคร เจ้าของแบรนด์กะปิโหว่ — 0 มณฑกร จอง (มิว) 35 ปทุมธานี ธุรกิจนำเข้าเครื่องสำอาง — 1 ศุภิชฎา ตระการทรัพย์ทวี (พิม) 18 บุรีรัมย์ นักศึกษา — 1 นิวพร (นิว) 44 นนทบุรี ธุรกิจสิ่งพิมพ์ — 1 ณัฐชนน (ต้นกล้า) 22 อุทัยธานี นักศึกษา — 0 นภัสสร เจริญนิธิ (แอ๊น) 29 กรุงเทพมหานคร แม่บ้าน — 0 ฌัญฌิรันด์ ตั้งสุทธิธรรม (เปอร์เช่) 39 เชียงใหม่ ธุรกิจเครื่องสำอาง — 0 ฐาปนีย์ภัค สุทธิพิพิธ (ตาล) 28 กรุงเทพมหานคร แม่ค้าออนไลน์ — 0

 ข้อมูลการแข่งขัน 
 ตารางการคัดออก 
 อันดับ ผู้เข้าแข่งขัน ตอนที่ 3/4 4 TBA เจซี ชนะ  ปร๊อฟ กดดัน  โบว์ ชนะ  ธิติ กดดัน  พิช ชนะ  บอส กดดัน  พลอย ชนะ  มิ้น ชนะ  ต้อง กดดัน  มี่ ชนะ  นะโม กดดัน  เบลล่า ชนะ  ป๊อบ กดดัน  มิว ชนะ  พิม ชนะ  นิว ชนะ  ต้นกล้า กดดัน  แอ๊น กดดัน  เปอร์เช่ กดดัน  ตาล กดดัน 
 (ชนะเลิศ) ผู้ชนะเลิศการแข่งขัน 
 (รองชนะเลิศ) รองชนะเลิศการแข่งขัน
 (ชนะ) ผู้เข้าแข่งขันที่ชนะชาแลนจ์ (การแข่งขันกล่องปริศนา, บททดสอบความคิดสร้างสรรค์ หรือ บททดสอบความละเอียดและแม่นยำ)
 (ชนะ) ผู้เข้าแข่งขันที่ชนะชาแลนจ์ (การแข่งขันแบบตัวต่อตัว)
 (ชนะ) ผู้เข้าแข่งขันที่ชนะในภารกิจแบบทีมและเข้ารอบทั้งทีม
 (สูง) ผู้เข้าแข่งขันที่เข้าชิงเป็นจานที่ดีที่สุด
 (ผ่าน) ผู้เข้าแข่งขันที่ผ่านเข้ารอบต่อไป 
 (ผ่าน) ผู้เข้าแข่งขันที่ผ่านเข้ารอบต่อไป ในการแข่งขันแบบคู่ 
 (ผ่าน) ผู้เข้าแข่งขันที่ได้รับสิทธิ์การคุ้มกัน ทำให้ผ่านเข้ารอบต่อไปในทันที
 (กดดัน) ผู้เข้าแข่งขันที่แพ้ในภารกิจแบบทีมและต้องเข้าแข่งรอบคัดออก (บททดสอบความละเอียดและแม่นยำ)
 (กดดัน) ผู้เข้าแข่งขันที่ไม่สามารถเข้าแข่งขันในภารกิจแบบทีมได้ และต้องเข้าแข่งรอบคัดออก (บททดสอบความละเอียดและแม่นยำ) 
 (ต่ำ) ผู้เข้าแข่งขันที่ยืนเป็น 1 ในจานที่แย่ที่สุด 
 (ต่ำ) ผู้เข้าแข่งขันแบบคู่ที่ยืนเป็น 1 ในทีมที่แย่ที่สุด
 (เสี่ยง) ผู้เข้าแข่งขันที่เสี่ยงในการถูกคัดออก 
 (ต่ำ) ผู้เข้าแข่งขันที่ทำผลงานได้แย่ที่สุด แต่ไม่ต้องออกจากการแข่งขัน
 (ออก) ผู้เข้าแข่งขันที่ถูกคัดออกประจำสัปดาห์
 (ถอนตัว) ผู้เข้าแข่งขันที่ถอนตัวออกจากการแข่งขัน
 (กลับ) ผู้เข้าแข่งขันที่ถูกคัดออกไปแล้ว แต่ได้รับโอกาสให้กลับเข้ามาแข่งขันอีกครั้ง
 (ร่วม) ผู้เข้าแข่งขันที่ถูกคัดออกไปแล้ว แต่ได้รับเชิญให้เข้าร่วมการแข่งขัน

 รายชื่อตอน 

 ตอนที่ 1: หนึ่งผ้ากันเปื้อนกับโอกาสเพียงครั้งเดียว 
ออกอากาศ 15 กุมภาพันธ์ 2569

ในช่วงแรก มีผู้เข้าแข่งขันที่ได้รับการคัดเลือกทั้งหมด 20 คน โดยก่อนที่จะได้รับผ้ากันเปื้อน คณะกรรมการได้ฉลองผู้เข้าแข่งขันอย่างเต็มที่ด้วยของทานเล่น ผลไม้ และเครื่องดื่ม แต่ต่อมา เชฟเอียนได้ประกาศว่าผู้เข้าแข่งขันจะยังไม่ได้รับผ้ากันเปื้อน และมีผู้เข้าแข่งขันเพิ่มอีก 10 คน รวม 30 คน โดยทั้ง 30 คนจะต้องแข่งขันกันเพื่อชิงผ้ากันเปื้อนต่อไป

 รอบคัดเลือก (Auditions) : ในฤดูกาลนี้ จะแข่งขันทั้งหมด 3 รอบ โดยผู้ที่ทำได้ดีที่สุดจะได้รับผ้ากันเปื้อนและจะได้เป็นผู้เข้าแข่งขันตัวจริงต่อไป ส่วนผู้เข้าแข่งขันคนอื่น ๆ จะต้องแข่งขันกันต่อโดยไม่มีการคัดออกระหว่างการแข่งขัน
 รอบที่ 1: ในรอบแรก ผู้เข้าแข่งขันทั้ง 30 คนจะถูกวัดทักษะการใช้มีด ด้วยการหั่นข่า โดยจะต้องหั่นเป็นแว่นกลมอย่างสมบูรณ์ ความหนาไม่เกิน 1 มิลลิเมตร และต้องหั่นในปริมาณ 250 กรัม เมื่อผู้เข้าแข่งขันหั่นครบตามกำหนด จะต้องกดกระดิ่งเพื่อให้คณะกรรมการตรวจสอบ ในรอบนี้ จะมีผู้ที่ได้รับผ้ากันเปื้อนทั้งหมด 6 คน และผู้ที่ทำสำเร็จเป็นคนแรก คือ ปร๊อฟ แต่เชฟป้อมได้ประกาศว่าผู้เข้าแข่งขันจะต้องแข่งขันต่อ ด้วยการซอยตะไคร้ โดยจะต้องซอยให้มีความหนาไม่เกิน 1 มิลลิเมตร ทุกชิ้นขาดออกจากกัน และต้องซอยในปริมาณ 100 กรัม ทั้งนี้ ผู้ที่สามารถซอยตะไคร้ได้ จะต้องผ่านการหั่นข่าก่อน และผู้ที่ทำสำเร็จเป็นคนแรก คือ ปร๊อฟ แต่เชฟเอียนได้ประกาศว่าผู้เข้าแข่งขันจะต้องแข่งขันต่อ ด้วยการซอยใบมะกรูดแบบละเอียด โดยแต่ละชิ้นมีความกว้างไม่เกิน 1 มิลลิเมตร ต้องนำแกนกลางออก และต้องซอยในปริมาณ 15 กรัม ทั้งนี้ ผู้ที่สามารถซอยใบมะกรูดได้ จะต้องผ่านการหั่นข่าและการซอยตะไคร้ก่อน และผู้ที่ทำสำเร็จและได้รับผ้ากันเปื้อนเป็นคนแรก คือ เจซี และรองลงมาอีก 5 คน คือ ปร๊อฟ โบว์ ธิติ พิช และบอส ตามลำดับ
 ผู้ที่ได้รับผ้ากันเปื้อน: เจซี ปร๊อฟ โบว์ ธิติ พิช และบอส
 รอบที่ 2: ในรอบที่ 2 ผู้เข้าแข่งขันอีก 24 คนที่เหลือจะต้องแข่งขันต่อ ซึ่งโจทย์ในรอบนี้ คือ การสร้างสรรค์จานอาหานของตนเอง (Signature Dish) โดยผู้เข้าแข่งขันสามารถสร้างสรรค์จานอาหารได้อย่างเต็มที่ โดยมีเวลาในการเลือกวัตถุดิบในซูเปอร์มาร์เก็ตและทำอาหารรวมทั้งหมด 60 นาที ในรอบนี้ จะมีผู้ที่ได้รับผ้ากันเปื้อนทั้งหมด 6 คน หลังจากคณะกรรมการชิมอาหารของผู้เข้าแข่งขันทั้ง 24 คนแล้ว ผู้ที่ทำผลงานได้โดดเด่นทั้ง 6 คนและได้รับผ้ากันเปื้อนในรอบนี้ คือ พลอย มิ้น ต้อง มี่ นะโม และเบลล่า
 ผู้ที่ได้รับผ้ากันเปื้อน: พลอย มิ้น ต้อง มี่ นะโม และเบลล่า

 ตอนที่ 2: ออดิชั่นครั้งสุดท้าย 
ออกอากาศ 22 กุมภาพันธ์ 2569

 รอบคัดเลือก (Auditions) ต่อ:
 รอบที่ 3: ในรอบสุดท้าย ผู้เข้าแข่งขันอีก 18 คนที่เหลือจะต้องแข่งขันต่อ ซึ่งโจทย์ในรอบนี้ ทางรายการได้นำร่มให้ผู้เข้าแข่งขัน พร้อมทั้งให้กางร่ม เนื่องจากวัตถุดิบที่ร่วงหล่นมา คือ เมล็ดกวยจี๊หรือเมล็ดแตงโมอบแห้ง โดยผู้เข้าแข่งขันจะต้องนำเมล็ดกวยจี๊มาสร้างสรรค์เป็นเมนูของคาวหรือของหวาน แต่จะไม่สามารถใช้ฟันกัดเพื่อนำเมล็ดออกจากเปลือกได้ โดยมีเวลาในการเลือกวัตถุดิบในซูเปอร์มาร์เก็ตและทำอาหารรวมทั้งหมด 60 นาที ในรอบนี้ จะมีผู้ที่ได้รับผ้ากันเปื้อนอีกเพียง 6 คนเท่านั้น หลังจากคณะกรรมการชิมอาหารของผู้เข้าแข่งขันทั้ง 18 คนแล้ว ผู้ที่ทำผลงานได้โดดเด่นทั้ง 6 คนและได้รับผ้ากันเปื้อนในรอบนี้ คือ ป๊อบ มิว พิม นิว ต้นกล้า และแอ๊น
 ผู้ที่ได้รับผ้ากันเปื้อน: ป๊อบ มิว พิม นิว ต้นกล้า และแอ๊น
แต่เมื่อการแข่งขันรอบที่ 3 สิ้นสุดลง คณะกรรมการได้ประกาศว่ายังเหลือผ้ากันเปื้อนอีก 2 ผืน ซึ่งผู้เข้าแข่งขันทั้ง 12 คนที่ยังไม่ได้รับผ้ากันเปื้อนจะได้โอกาสในการแข่งขันรอบพิเศษนี้ทั้งหมด
 รอบที่ 4: ในรอบพิเศษนี้ ผู้เข้าแข่งขันทั้ง 12 คนที่ยังไม่ได้รับผ้ากันเปื้อนจะได้โอกาสแข่งขันต่อ ซึ่งโจทย์ในรอบนี้ คือ การทำไข่ 3 รูปแบบ ได้แก่ ไข่ดาว (ไข่ขาวต้องสุกกรอบ ไข่แดงต้องเยิ้มเป็นลาวา) ไข่ต้มยางมะตูม (ไข่ขาวต้องสุก ไข่แดงต้องเยิ้มเป็นยางมะตูม) และไข่ดาวน้ำ (ไข่ขาวต้องเรียบนุ่ม ไข่แดงเมื่อตัดต้องเยิ้มออกมา) โดยมีเวลาในการทำไข่ทั้ง 3 รูปแบบเพียง 18 นาทีเท่านั้น และแต่ละคนจะได้รับไข่เพียง 4 ฟอง นั่นคือ จะสามารถผิดพลาดได้เพียง 1 ฟองเท่านั้น หลังจากคณะกรรมการตรวจสอบไข่ของผู้เข้าแข่งขันทั้ง 12 คนแล้ว 2 คนที่ทำผลงานได้ดีที่สุดและได้รับผ้ากันเปื้อนในรอบนี้ คือ เปอร์เช่ และตาล ส่วนผู้เข้าแข่งขันอีก 10 คนที่เหลือจะหมดสิทธิ์ในการเป็นผู้เข้าแข่งขันตัวจริงในฤดูกาลนี้ทันที
 ผู้ที่ได้รับผ้ากันเปื้อน: เปอร์เช่ และตาล
 ผู้ที่หมดสิทธิ์ในการเป็นผู้เข้าแข่งขันตัวจริง: นาน่า จีโอ้ เอกคุง ปาล์ม สมายเต้ ยุบ เอ พรี วิ และเมารี่

 ตอนที่ 3: ก้าวแรกกับภารกิจแบบทีมสุดยิ่งใหญ่ 
ออกอากาศ 1 มีนาคม 2569

 ภารกิจแบบทีม (Team Challenge) : ในสัปดาห์นี้ได้จัดการแข่งขันที่กระทรวงพาณิชย์ โดยมีแขกรับเชิญ คือ ศุภจี สุธรรมพันธุ์ รัฐมนตรีว่าการกระทรวงพาณิชย์, วุฒิไกร ลีวีระพันธุ์ ปลัดกระทรวงพาณิชย์ และ วิทยากร มณีเนตร อธิบดีกรมการค้าภายใน และโจทย์ที่ผู้เข้าแข่งขันจะต้องแข่งกัน ก็คือ การยกระดับวัตถุดิบพื้นบ้านสู่เมนูระดับ World-Class ภายใต้ความร่วมมือกับกรมการค้าภายในของกระทรวงพาณิชย์ โดยมีวัตถุดิบหลักทั้งหมด 3 อย่าง นั่นคือ ปลากะพงสามน้ำจากจังหวัดสงขลา สับปะรดภูแลจากจังหวัดเชียงราย และข้าวปราณีตหลากหลายสายพันธุ์ ซึ่งแต่ละทีมจะต้องเสิร์ฟให้กับผู้บริหารระดับสูง บุคลากรประจำกระทรวงพาณิชย์ เกษตรกรไทย และสื่อมวลชน รวมทั้งหมด 101 คน นอกจากนี้ แต่ละทีมจะต้องทำทั้งอาหารจานหลักโดยที่จะต้องมีปลากะพงสามน้ำกับข้าวปราณีตเป็นวัตถุดิบหลัก และของหวานโดยที่จะต้องมีสับปะรดภูแลเป็นวัตถุดิบหลัก นั่นคือ จะต้องทำทั้งหมด 202 จาน และเนี่องจากเจซีและปร๊อฟเป็น 2 คนแรกที่ได้รับผ้ากันเปื้อนในรอบคัดเลือก ทั้ง 2 คนจะได้เป็นหัวหน้าทีมในรอบนี้ และเนื่องจากเจซีได้รับผ้ากับเปื้อนเป็นคนแรก เจซีจะได้เลือกลูกทีมก่อน โดยสมาชิกในแต่ละทีมมีดังต่อไปนี้
{| class="wikitable"
|-
! หัวหน้าทีม
! สมาชิก
|-
| style = "background:#FF0000" |  ปร๊อฟ 
| นะโม, ธิติ, เปอร์เช่, บอส, ต้นกล้า, ต้อง, แอ๊น, ป๊อบ, ตาล
|-
| style = "background:#0000FF" |  เจซี 
| เบลล่า, พิช, โบว์, มี่, พิม, พลอย, มิ้น, นิว, มิว
|}
แต่ละทีมมีเวลาในการทำอาหาร 2 ชั่วโมงครึ่ง หลังจากนั้นจะต้องหยุดทำอาหารและเสิร์ฟอาหารจานหลักทันที และจะมีเวลาเตรียมจานของหวานอีกเพียง 15 นาทีเท่านั้น แต่ในระหว่างการแข่งขัน เชฟเอียนเล็งเห็นว่าปร๊อฟไม่สามารถควบคุมภายในได้แล้ว ในที่สุด เชฟเอียนจึงสั่งให้เปลี่ยนหัวหน้าทีมทันที โดยสั่งให้ต้องรับหน้าที่แทน ต่อมา เชฟป้อมเล็งเห็นว่าเจซีไม่สามารถควบคุมภายในได้แล้ว เชฟป้อมจึงสั่งให้พิชรับหน้าที่เป็นหัวหน้าทีมแทนเจซีทันที ซึ่งในรอบนี้ คณะกรรมการทั้ง 101 คนจะให้คะแนนโดยแบ่งออกเป็น 2 ประเภท นั่นคือ อาหารจานหลักและของหวาน รวม 202 คะแนน โดยทีมที่ได้คะแนนรวมมากกว่าจะชนะและผ่านเข้ารอบทันทีโดยไม่ต้องแข่งขันต่อในรอบถัดไป และเมนูของแต่ละทีมมีดังต่อไปนี้
{| class="wikitable"
|-
! ทีม
! เมนูอาหารจานหลัก
! เมนูของหวาน
|-
| style = "background:#FF0000" | ทีมสีแดง
| style = "text-align:center | ปลากะพงย่างซอสแกงเหลืองสับปะรดภูแลเสิร์ฟพร้อมข้าวอบขิงสองสหาย
| style = "text-align:center | กรานีตาสับปะรดภูแล ปลาป่น พริกเกลือ
|-
| style = "background:#0000FF" | ทีมสีน้ำเงิน
| style = "text-align:center | ปลากะพง à la Thaïlande
| style = "text-align:center | ไอศกรีมกะทิกินคู่กับครัมเบิลข้าวมะลินิลราดด้วยคาราเมลสับปะรดภูแล
|}
 ทีมที่ชนะ:  (ชนะไปด้วยคะแนน  ต่อ )
 บททดสอบความละเอียดและแม่นยำ (Pressure Test) : เนื่องจากทีมสีแดงเป็นทีมที่แพ้ในภารกิจแบบทีม ส่งผลให้ต้องมาแข่งขันต่อในรอบนี้ โดยในรอบนี้ มีแขกรับเชิญคือ เชฟต้น - ธิติฏฐ์ ทัศนาขจร เจ้าของร้านฤดู (Le Du) ที่ได้รับรางวัลมิชลินสตาร์ติดต่อกัน 8 ปี และร้านนุสรา (Nusara) ที่ได้รับมิชลินสตาร์เช่นกัน กรรมการจากรายการท็อปเชฟไทยแลนด์ และหัวหน้าเชฟผู้ฝึกสอนจากรายการ The Restaurant War Thailand ศึกพ่อค้าซ่าแม่ค้าแซ่บ จะมาเป็นกรรมการตัดสินจานอาหารของผู้เข้าแข่งขันแทนคุณอิงค์ และโจทย์ในการแข่งขันรอบนี้ คือ ขนมค้างคาว ซึ่งสูตรที่ใช้แข่งขันในรอบนี้ คือ สูตรพระราชทานจากวังสระปทุม โดยมีเกณฑ์ในการตัดสินทั้งหมด 4 ข้อ ดังนี้
รูปทรงของขนมค้างคาวต้องจีบออกมาเป็นทรงสามเหลี่ยม (เหมือนกับค้างคาวที่กำลังกางปีก) และขนาดต้องเท่ากันทุกชิ้น
แป้งด้านนอกต้องบางกรอบ ไม่อมน้ำมัน ด้านในมีความหนึบและหอมกลิ่นข้าวเม่า
ไส้ด้านในต้องไม่แฉะ และมีรสชาติกลมกล่อม หอมสามเกลอและใบมะกรูด
น้ำอาจาดต้องกลมกล่อม และปริมาณผักต้องสมดุลกับน้ำอาจาด
แต่ก่อนเริ่มการแข่งขัน เชฟป้อมได้สาธิตวิธีการทำขนมค้างคาวให้กับผู้เข้าแข่งขันทุกคน และสามารถชิมอาหารได้ที่สเตชันของผู้เข้าแข่งขัน ทั้งนี้ การแข่งขันได้เริ่มต้นขึ้นในตอนถัดไป

 ตอนที่ 4:  
ออกอากาศ 8 มีนาคม 2569

 บททดสอบความละเอียดและแม่นยำ (Pressure Test) ต่อ: ผู้เข้าแข่งขันมีเวลา 60 นาทีในการทำขนมค้างคาวสูตรวังสระปทุมให้เหมือนต้นฉบับทั้งหน้าตาและรสชาติ และทางรายการได้นำตัวช่วยให้กับผู้เข้าแข่งขันทุกคน นั่นคือ น้ำมันปาล์มและวัตถุดิบอื่น ๆ ที่จะต้องใช้ในการทำเมนูนี้ หลังจากคณะกรรมการชิมอาหารของผู้เข้าแข่งขันทุกคนแล้ว (รอเพิ่มข้อมูล)
 ผู้ที่ตกเป็น 3 จานที่ผลงานแย่ที่สุด: (รอเพิ่มข้อมูล)
 ผู้ที่ถูกคัดออก: (รอเพิ่มข้อมูล)

 ตอนที่ 5:  
ออกอากาศ 15 มีนาคม 2569

 ตอนที่ 6:  
ออกอากาศ 22 มีนาคม 2569

 ตอนที่ 7:  
ออกอากาศ 29 มีนาคม 2569

 ตอนที่ 8:  
ออกอากาศ 5 เมษายน 2569

 ตอนที่ 9:  
ออกอากาศ 19 เมษายน 2569

 ตอนที่ 10:  
ออกอากาศ 26 เมษายน 2569

 ตอนที่ 11:  
ออกอากาศ 3 พฤษภาคม 2569

 ตอนที่ 12:  
ออกอากาศ 10 พฤษภาคม 2569

 ตอนที่ 13:  
ออกอากาศ 17 พฤษภาคม 2569

 ตอนที่ 14:  
ออกอากาศ 24 พฤษภาคม 2569

 ตอนที่ 15:  
ออกอากาศ 31 พฤษภาคม 2569

 อ้างอิง 

 แหล่งข้อมูลอื่น 


หมวดหมู่:มาสเตอร์เชฟไทยแลนด์
หมวดหมู่:รายการโทรทัศน์ไทยรายฤดูกาลในปี พ.ศ. 2569